חוק הפיקוח על שירותים פיננסיים (קופות גמל) (תיקון מס' 16), התשע"ו-2016
הצעת חוק ממשלתית, הכנסת ה-20
פורסם: ספר החוקים, חוברת 2555, עמ' 896, 2016-06-16T00:00:00+03:00
חוק הפיקוח על שירותים פיננסיים (קופות גמל) (תיקון מס' 16), התשע"ו-2016 (להלן - התיקון), התקבל בקריאה השנייה והשלישית ביום ז' בסיוון התשע"ו (13 ביוני 2016). על פי התיקון, אם נקבעה בין עובד למעביד התניה, לפיה שיעור ההפקדה ללא מרכיב הפיצויים לקופת גמל עומד על שיעור מסויים משכר העובד וכן כולל תשלום של המעסיק לרכישת ביטוח אבדן כושר עבודה ושיעור ההפקדה לסוג אחר של קופת גמל עומד על שיעור נמוך יותר – לא יראו בהתניה מעין זו התניה אסורה לפי סעיף 20(א)  לחוק הפיקוח על שירותים פיננסיים (קופות גמל), התשס"ה-2005 (להלן - החוק), ובלבד שהעובד יהיה זכאי לשיעור הפקדה מינימלי מיום 1 ביולי 2016 ועד ליום 31 בדצמבר 2016 של-6.25% לפחות, ולגבי התקופה שמיום 1 בינואר 2017 ואילך – שיעור הפקדה שלא יפחת מ-6.5%. תחילתו של התיקון נקבעה ליום 5.2.2016 – מועד תחילתו של תיקון מס' 12 לחוק, שקבע איסור על מעביד להתנות תשלום כספים לקופת גמל בעד עובדו ואת שיעור ההפקדה וככל שתיעשה התניה כזו.